CELEX: C2005/296/56
Language: da
Date: 2005-11-26 00:00:00
Title: Sag T-330/05: Sag anlagt den  2. september 2005  — Aqua-Terra Bioprodukt mod KHIM

26.11.2005   
            
            
               DA
            
            
               Den Europæiske Unions Tidende
            
            
               C 296/26
            
         Sag anlagt den 2. september 2005 — Aqua-Terra Bioprodukt mod KHIM
   (Sag T-330/05)
   (2005/C 296/56)
   Stævningen er affattet på tysk
   Parter
   
      Sagsøger: Aqua-Terra Bioprodukt GmbH (Griesheim, Tyskland) (ved: Rechtsanwalt P.A. Müller).
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i sagen for appelkammeret: De Ceuster Meststoffen N.V. (Sint-Katelijne-Waver, Belgien)
   Sagsøgerens påstande
   
               —
            
            
               Afgørelse af 1. juli 2005 truffet af Første Appelkammer ved Harmoniseringskontoret i klagesag R 0984/2004-1 annulleres, og det fastslås, at afgørelsen er ugyldig.
            
         
               —
            
            
               Subsidiært: afgørelse af 1. juli 2005 truffet af Første Appelkammer ved Harmoniseringskontoret i klagesag R 0984/2004-1 annulleres, og det fastslås, at afgørelsen er ugyldig, for så vidt den angår »biologiske midler, nemlig midler til forbedring, sanering og rekultivering af spildevand eller til anvendelse i rensningsanlæg« (engelsk version: »biological substances, namely preparations for conditioning, reconstructing and recultivating sewage or for use in sewage treatment plants«).
            
         Søgsmålsgrunde og væsentligste argumenter
   
      Ansøger om EF-varemærket: Sagsøger.
   
      Det omhandlede EF-varemærke: Figurmærket »aqua terra« for varer, der henhører under klasse 1 og 3 — ansøgning nr. 1 480 243.
   
      Indehaver af det i indsigelsessagen påberåbte varemærke eller tegn: De Ceuster Meststoffen N.V.
   
      Det i indsigelsessagen påberåbte varemærke eller tegn: Det nationale ordmærke »AQUATERRA« for varer, der henhører under klasse 1, 5 og 31.
   
      Indsigelsesafdelingens afgørelse: Imødekommelse af indsigelsen, der var indskrænket til at angå varer, der henhører under klasse 1, og afslag på ansøgningen for alle varer, der henhører under klasse 1.
   
      Appelkammerets afgørelse: Afvisning af sagsøgerens klage.
   
      Søgsmålsgrunde: Den anfægtede afgørelse strider mod artikel 8, stk. 1, litra b), i Rådets forordning nr. 40/94, da den indeholder en urigtig bedømmelse af risikoen for forveksling af de omhandlede varemærker. Der er ikke sket den fornødne sammenligning af de enkelte varer og deres indbyrdes lighed, men derimod en generel bedømmelse.